शहर में स्कूलों के पास बसें न होने से प्रशासन को भी टेंपो चालकों के सामने झुकना पड़ रहा है. जिसका फायदा टेंपो चालक उठा रहे है. हाल में ही चेकिंग के विरोध में टेंपो चालकों ने दो दिनों तक हड़ताल कर प्रशासन को बैकफुट पर आने को मजबूर कर दिया था. टेंपो के न चलने से शहर का यातायात ध्वस्त हो गया था. इसको देखते ही प्रशासन भी टेंपो चालकों की मनमानी को सह रहा है. वहीं टेंपो चालकों की सहूलियत के लिए उपायुक्त के आदेश पर कैंप लगाकर कागजात तैयार किए जा रहे हैं.